उद्धव ठाकरे के शपथ समारोह में शामिल नहीं हुए सोनिया गांधी और राहुल गांधी, पत्र लिखकर उम्मीद जताई कि...  
महाराष्ट्र के मुख्यमंत्री बने शिवसेना प्रमुख उद्धव ठाकरे
सोनिया गांधी और राहुल गांधी रहे गैरमौजूद
पत्र लिखकर जताया खेद और दीं शुभकामनाएं
Sonia Gandhi in a letter to Uddhav Thackeray: Shiv Sena,NCP&Congress have come together under quite extraordinary circumstances, at a time when country faces unprecedented threats from BJP. I regret that I'll not be able to be present at the ceremony (oath-taking). #Maharashtrapic.twitter.com/wHs95Y7mV6
इस बीच मनमोहन सिंह, सोनिया गांधी और राहुल गांधी ने पत्र लिखकर उद्धव ठाकरे को शुभकामनाएं दी और शपथ समारोह में शामिल नहीं होने के लिए खेद जताया. सोनिया गांधी ने उद्धव ठाकरे को लिखे पत्र में उन्हें शुभकामनाएं दीं और उम्मीद जताई कि उनके नेतृत्व में बनने जा रही सरकार राज्य की जनता की आकांक्षाओं को पूरा करेगी.
बता दें कि उद्धव ठाकरे के पुत्र आदित्य ने बुधवार की रात को सोनिया और पूर्व प्रधानमंत्री मनमोहन सिंह से मिलकर उन्हें शपथ ग्रहण समारोह के लिए आमंत्रित किया था. मनमोहन सिंह ने उद्धव ठाकरे को लिखे पत्र में शपथ ग्रहण को 'ऐतिहासिक कार्यक्रम' करार दिया और उद्धव के 'दूरदर्शी नेतृत्व' की सराहना की. उन्होंने मुख्यमंत्री बनने के लिए उन्हें बधाई भी दी.
राहुल गांधी ने भी उद्धव ठाकरे को शुभकमानाएं दीं और शपथ ग्रहण में शामिल नहीं हो पाने के लिए खेद जताया. उद्धव को लिखे पत्र में राहुल गांधी ने यह भरोसा भी जताया कि शिवसेना, राष्ट्रवादी कांग्रेस पार्टी और कांग्रेस मिलकर एक स्थिर, धर्मनिरपेक्ष और जनहित वाली सरकार देंगी.